Lo tiranizaue terriblaments, en tot ensenhar-li tota sòrta de triches e gràcies, enquiath punt qu'eth gosset ganholaue quan eth s'absentaue entà anar tà estudi, mès, quan tornaue, idolaue afogat, sautaue coma lhòco, se quilhaue sus es sues pautes deth darrèr, se lançaue en tèrra e se hège eth mòrt, e causes atau; en resumit, que hège toti es triches qu'eth l'auie ensenhat, mès que ja non pr'amor que l'ac exigissen, senon peth pròpi impuls des sòns sentiments afogadi e deth sòn arregraït còr.